Προμηθέας (δορυφόρος)

Ο Προμηθέας () είναι δορυφόρος του πλανήτη Κρόνου. Πήρε το όνομά του από τον Τιτάνα Προμηθέα της ελληνικής μυθολογίας Marsden, Brian G. (3 Ιανουαρίου 1986). "Δορυφόροι του Κρόνου και του Πλούτωνα". IAU Circular 4157. Ανάκτηση 29-12-2011.. Η άλλη του σημερινή ονομασία είναι Κρόνος XVI (Saturn XVI), ενώ η αρχική προσωρινή ονομασία που του είχε δοθεί ήταν S/1980 S 27 Marsden, Brian G. (31 Οκτωβρίου 1980). "Δορυφόροι του Κρόνου". IAU Circular 3532. Ανάκτηση 29-12-2011.. Ο Προμηθέας αποτελεί, μαζί με την Πανδώρα, δορυφόρο βοσκό του Δακτυλίου F του Κρόνου. Έχει πολύ επιμηκυμένο σχήμα, με διαστάσεις 136 χλμ. × 79 χλμ. × 59 χλμ. Στην επιφάνειά του υπάρχουν αρκετές κορυφογραμμές και κοιλάδες, αλλά και πολλοί κρατήρες διαμέτρου περίπου 20 μέτρων. Παρόλα αυτά έχει λιγότερους κρατήρες από την Πανδώρα, τον Ιανό και τον Επιμηθέα. Από την πολύ μικρή πυκνότητά του και από τη σχετικά υψηλή λευκαύγεια συμπεραίνουμε πως είναι ένα πολύ πορώδες παγωμένο σώμα. Ωστόσο όλες αυτές οι τιμές είναι πολύ αβέβαιες και περιμένουμε να εξακριβωθούν πλήρως. Ο Ημιάξονας τροχιάς του είναι 139.380 ± 10 χλμ. από τον Κρόνο.

Στο εσώτερο τμήμα της τροχιάς του, ο Προμηθέας αλληλεπιδρά με τον πλάτους 300 χιλιομέτρων δακτύλιο R/2004 S2, ο οποίος έχει ημιάξονα τροχιάς 138.900 χιλιόμετρα, απομακρύνοντας σωματίδια από τον δακτύλιο προς την κατεύθυνση του δακτυλίου F, ενώ μερικά κινούνται προς την κατεύθυνση του Κρόνου.

 Φωτογραφίες 

 Παραπομπές 

 Εξωτερικοί σύνδεσμοι 

 Προμηθέας από την Εξερεύνηση του Ηλιακού Συστήματος της NASA 
 Οι δορυφόροι του Κρόνου από τον Σκοτ Σέπαρντ 

Κατηγορία:Φυσικοί δορυφόροι Κρόνου
Κατηγορία:Προμηθέας